ইস্ট ওয়েস্ট বিশ্ববিদ্যালয়

ইস্ট ওয়েস্ট বিশ্ববিদ্যালয় (সংক্ষেপে ইডব্লিউইউ) বাংলাদেশের রাজধানী ঢাকায় অবস্থিত একটি বেসরকারি বিশ্ববিদ্যালয়। প্রতিষ্ঠানটি ১৯৯৬ সালে "বেসরকারী বিশ্ববিদ্যালয় আইন ১৯৯২" অনুযায়ী প্রতিষ্ঠিত হয়। ঢাকার মহাখালীতে ছয়টি আধুনিক ও শীতাতপ নিয়ন্ত্রিত বহুতল ভবনের সমন্বয়ে গঠিত হয়েছিল বিশ্ববিদ্যালয়ের ক্যাম্পাস। বর্তমানে রামপুরার আফতাবনগরে নিজস্ব ক্যাম্পাসে বিশ্ববিদ্যালয়টি শিক্ষা কার্যক্রম পরিচালনা করছে। বির্শিষ্ট অর্থনীতিবিদ ড. মোহাম্মদ ফরাসউদ্দিন। বিশ্ববিদ্যালয়টির অন্যতম প্রধান প্রতিষ্ঠাতা এবং প্রথম উপাচার্য। বিজ্ঞান ও প্রকৌশল, অর্থনীতি ও ব্যবসা এবং কলা অণুষদের অধীনে রয়েছে স্নাতক ও স্নাতকোত্তর পর্যায়ের বিভিন্ন বিষয়সমূহ। ওয়েবোমেট্রিক্‌স (Webometrics) তাদের বিশ্ববিদ্যালয় ক্রম ২০০৭ - এ ইস্ট ওয়েস্ট বিশ্ববিদ্যালয়কে বাংলাদেশে তৃতীয় এবং ভারতীয় উপমহাদেশে ৬৪ তম সেরা বিশ্ববিদ্যালয় হিসেবে চিহ্নিত করে। এই ক্রম বৈজ্ঞানিক গবেষণা, আন্তর্জাতিক প্রতিযোগিতার ফলাফল এবং গবেষণাপত্র প্রকাশের উপর ভিত্তি করে তৈরি করা হয়েছে। বাংলাদেশে সুলভ ব্যয়ের মধ্যে মাণসম্পন্ন শিক্ষা সরবরাহ করার জন্য একটি বেসরকারি বিশ্ববিদ্যালয় স্থাপনের ধারণাটি সর্বপ্রথম উত্থাপিত হয় একদল বিশিষ্ট ব্যক্তি, ব্যবসায়ী নেতৃবর্গ, পেশাজীবি এবং শিক্ষানুরাগীদের দ্বারা যাদের নেতৃত্বে ছিলেন ডক্টর মুহাম্মদ ফরাসউদ্দিন। এই লক্ষ্যকে সামনে রেখে দলটি একটি অ-লাভজনক, অ-রাজনৈতিক ও দাতব্য সংগঠন স্থাপন করেন যার নাম ছিল "প্রগতি ফাউন্ডেশন ফর এডুকেশন এন্ড ডেভেলপমেন্ট (পি এফ ই ডি)"। ইস্ট-ওয়েস্ট বিশ্ববিদ্যালয় হচ্ছে এই সংগঠনের প্রধান প্রকল্প। এই বিশ্ববিদ্যালয়ের বোর্ড অব ডিরেক্টরস্‌ এর সদস্যরা হলেন: জনাব জালাল উদ্দিন আহমেদ, জনাব এস. এম. নওশের আলী, জনাব ফারুক বি. চৌধুরী, ডক্টর রফিকুল হুদা চৌধুরী, জনাব সৈয়দ মন্‌জুর এলাহী, ডক্টর মোহাম্মদ ফরাসউদ্দিন, জনাব মোহাম্মদ জাহিদুল হক আর. পিএইচ, ডক্টর সাইদুর রহমান লস্কর, ডক্টর মুহাম্মদ এ. মান্নান, প্রফেসর এম. মোসলেহ্‌ উদ্দিন, জনাব শেলী এ. মুব্‌দী, জনাব এম. এ. মুনিম, ডক্টর খলিল রহমান, জনাব এইচ. এন. আশিকুর রহমান এবং জনাবা রাজিয়া সামাদ। বেসরকারি বিশ্ববিদ্যালয় আইন (এক্ট ৩৪) এর অধীনে সরকারি অণুমোদন পাবার পর ১৯৯৬ সালে ইস্টওয়েস্ট বিশ্ববিদ্যালয় প্রতিষ্ঠিত হয়। ১৯৯৬ সালের সেপ্টেম্বর মাসে এর পূর্বের ক্যাম্পাস - ৪৫, মহাখালী বাণিজ্যিক এলাকা, ঢাকা'য় ৬ জন ফ্যাকাল্টি সদস্য ও ২০ জন শিক্ষার্থী নিয়ে এর ক্লাস শুরু হয়। এখন এর নিজস্ব কাম্পাস রয়েছে আফতাবনগরে। বর্তমানে সেখানে ১৮৭ জনেরও অধিক ফ্যাকাল্টি সদস্য ও প্রায় ৫০০০ শিক্ষার্থী রয়েছে। বর্তমানে বিশ্ববিদ্যালয়ের ৩ টি অনুষদ রয়েছে। এগুলো হলঃ বিজ্ঞান ও প্রকৌশল অনুষদ বাণিজ্য ও অর্থনীতি অনুষদ কলা ও সমাজ বিজ্ঞান অনুষদ "বেসরকারী বিশ্ববিদ্যালয় আইন ১৯৯২"। ২৫ এপ্রিল ২০০৩ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০০৭।  "বোস্টন বিশ্ববিদ্যালয় এর পাতা থেকে ড. মোহাম্মদ ফরাসউদ্দিনের পরিচয়"। ১৩ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৮।  Cybermetrics Lab (2007). Regional and Global Ranking of Indian subcontinent universities. CINDOC-CSIC, Madrid, Spain "Regional and Global Ranking of Indian subcontinent region" (পিডিএফ)। ২৭ সেপ্টেম্বর ২০০৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ অক্টোবর ২০০৭।  "Webometrics, a new tool for Scientometrics"। ১৩ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০০৭।  Undergraduate Bulletin 2007, East West University "Webometrics University Ranking"। Webometrics। সংগ্রহের তারিখ July 2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "career news 24 University Ranking"। careernews24। ২১ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ July 2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য) উইকিমিডিয়া কমন্সে ইস্ট ওয়েস্ট বিশ্ববিদ্যালয় সম্পর্কিত মিডিয়া দেখুন। ইস্টওয়েস্ট বিশ্ববিদ্যালয়-এর ওয়েবসাইট বিশ্ববিদ্যালয় প্রবেশদ্বার